বর্জ্য তাপ
বর্জ্য তাপ এমন একটি তাপ যা মেশিন দ্বারা বা অন্য কোনো প্রক্রিয়া দ্বারা উৎপাদিত হয় যেগুলো শক্তি ব্যবহার করে, এই তাপ কোনো কাজের উপজাত হিসেবে উৎপাদিত হয়।এসকল প্রক্রিয়া তাপগতিবিদ্যার নীতির মৌলিক ফলাফল হিসাবে কিছু বর্জ্য তাপ ছেড়ে দেয়।বর্জ্য তাপের উপযোগিতা মুল শক্তি উৎসের তাপের তুলনায় কম (বা তাপগতিবিদ্যার অভিধানে একটি নিম্ন এক্সারজি বা উচ্চতর এনট্রপি)থাকে।বর্জ্য তাপের উৎসগুলিতে সমস্ত ধরনের মানবিক ক্রিয়াকলাপ, প্রাকৃতিক সিস্টেম এবং সকল জীব অন্তর্ভুক্ত রয়েছে, উদাহরণস্বরূপ, ভাস্বর আলোর বাল্বগুলি গরম হয়ে যায় , একটি রেফ্রিজারেটর রুমের বাতাসকে উষ্ণ করে তোলে, একটি বাড়ি দিনের শীর্ষ তাপমাত্রার সময়ে গরম হয়ে যায়, একটি অভ্যন্তরীণ দহন ইঞ্জিন উচ্চ-তাপমাত্রায় নিষ্কাশন গ্যাস উৎপন্ন করে এবং অপারেশন চলাকালীন বৈদ্যুতিন উপাদানগুলি গরম হয়। চারপাশের পরিবেশে ছেড়ে দিয়ে '"নষ্ট"' হওয়ার পরিবর্তে, কখনো কখনো বর্জ্য তাপ (বা ঠান্ডা) অন্য কোনো প্রক্রিয়ায় (যেমন কোনো গাড়ি গরম করার জন্য গরম ইঞ্জিন শীতল ব্যবহার করে) ব্যবহার করা যেতে পারে, বা তাপের একটি অংশ যা অন্যথায় নষ্ট হতে পারে তা একই পদ্ধতিতে পুনরায় ব্যবহার করা যায় যদি মেক আপ তাপটি সিস্টেমে যুক্ত হয় (যেমনটা কোনো বিল্ডিংয়ে তাপ পুনরুদ্ধার ভেন্টিলেটরের ক্ষেত্রে হয়) তাপীয় শক্তির স্টোরেজ যা বর্জ্য তাপের (বা শীতল তাপের) উপযোগিতা তৈরি বা উন্নত করতে পারে, যার মধ্যে তাপ বা শীতল তাপ ধারণক্ষম স্বল্প ও দীর্ঘমেয়াদী উভয় প্রযুক্তি রয়েছে । এর একটি উদাহরণ হল বাফার ট্যাঙ্কে সঞ্চিত শীতাতপ নিয়ন্ত্রণ যন্ত্রের বর্জ্য তাপ, যা রাতেরবেলা উত্তাপে সহায়তাকারী। আরেকটি হল সুইডেনের একটি ঢালাইয়ের কারখানার মৌসুমী তাপ শক্তির স্টোরেজ (এসটিইএস)। এই তাপ গুচ্ছাকৃত-তাপ এক্সচেন্জারে সজ্জিত সরু,গভীর গর্ত বেষ্ঠিত বেডরকের মধ্যে সংরক্ষণ করা হয়, এবং এমনকি কয়েক মাস পরেও কাছের কোনো কারখানায় স্থান গরম করার জন্য ব্যবহৃত হয় প্রাকৃতিক বর্জ্য উত্তাপকে কাজে লাগাতে এসটিইএস ব্যবহারের একটি উদাহরণ হল কানাডার অ্যালবার্টার ড্রেক ল্যান্ডিং সোলার কমিউনিটি, যেটি গ্যারেজের ছাদের সৌর তাপ সংগ্রহকারী যন্ত্র দ্বারা কমিউনিটির সারা বছরের তাপের ৯৭ শতাংশ অর্জন করে, এটি দুই ঋতুর মাঝের সময়ের তাপ সঞ্চয়ের জন্য বেডরকের মধ্যে গুচ্ছাকৃত, সরু, গভীর গর্ত ব্যবহার করে করা হয়। অন্য একটি এসটিইএস এর প্রয়োগ হল গ্রীষ্মে শীতাতপ নিয়ন্ত্রণের জন্য আন্ডারগ্রাউন্ডে শীতকালে শীতল তাপ সঞ্চিত করা। জীব স্তরের সমস্ত জীব তাদের বিপাকীয় প্রক্রিয়াগুলির অংশ হিসাবে বর্জ্য তাপ ত্যাগ করে এবং চারপাশের তাপমাত্রা এই ত্যাগের জন্য উপযোগী তাপমাত্রার থেকে বেশি হলে যেকোনো জীব মারা যায়। অ্যানথ্রোপোজেনিক বর্জ্য তাপ আরবান হিট আইল্যান্ড ইফেক্টে অবদান রাখে বলে কিছু লোক মনে করে। বর্জ্য উত্তাপের বৃহত্তম পয়েন্ট সোর্সগুলি মেশিন থেকে উদ্ভূত হয় (যেমন বৈদ্যুতিক জেনারেটর বা শিল্পজাত প্রক্রিয়া যেমন স্টিল বা কাচের উৎপাদন) এবং বিল্ডিং এনভেলাপের মাধ্যমে তাপ ক্ষয়। পরিবহন জ্বালানি পোড়ানোও বর্জ্য তাপ উৎপাদনে একটি বড় অবদানকারী।